Hyvää huomenta.
Olen iloinen nähdessäni näin paljon ihmisiä
ja hymyileviä naamoja.
Minulla on erikoinen tausta,
asenne ja lähestymistapa
tähän maailmaan,
koska olen silmänkääntäjä.
Suosin sitä termiä mieluummin kuin taikuria,
koska jos olisin taikuri,
käyttäisin taikuutta ja loitsuja
ja omituisia eleitä
saadakseni aikaan oikeaa magiaa.
En tee sitä. Olen silmänkääntäjä,
joka teeskentelee olevansa
oikea taikuri.
Miten me teemme sen?
Olemme riippuvaisia siitä,
että yleisöt, kuten te,
tekevät oletuksia.
Esimerkiksi, kun kävelin tähän
ja otin mikrofonin käteeni
ja laitoin sen päälle,
oletitte, että tämä on mikrofoni, mitä se ei ole.
(Naurua)
Itse asiassa, tämä
ei ole puolellekaan teistä tuttu.
Se on partatrimmeri.
Eikä siitä ole mikrofoniksi.
Olen kokeillut useasti.
Toinen oletuksenne oli
-- ja tämä on opetus siitä,
että ihmiset tekevät oletuksia,
luonnostaan,
kun tilanne rakennetaan sopivaksi --
Uskotte, että katselen teitä.
Väärin. En katso teitä. En voi nähdä teitä.
Tiedän, että olette siellä, koska minulle kerrottiin niin.
Voin myös kuulla teidät,
mutta en voi nähdä, koska normaalisti käytän silmälaseja.
Nämä eivät ole silmälasit
vaan tyhjät kehykset.
Miksi aikuinen mies esiintyisi teille
pelkät kehykset päässään?
Huijatakseen teitä, rouvat ja herrat,
erehdyttääkseen teitä, näyttääkseen,
että tekin teette oletuksia.
Älkää koskaan unohtako sitä.
Vaihdan nyt oikeisiin silmälaseihin,
jotta voin oikeasti nähdä teidät,
mikä varmaankin on mukavampaa.
No eipä se ollutkaan niin kaunista katseltavaa.
(Naurua)
Teen nyt jotain, mikä vaikuttaa
vähän oudolta taikurille.
Otan lääkkeitä.
Tämän koko purkin
Calms Fortea.
Selitän myöhemmin.
Ohitetaan ohjeet.
Viranomaiset laittoivat ne sinne
hämätäkseen teitä.
Otan näitä riittävästi.
Koko purkillisen.
32 tablettia Calms Fortea.
Tämän tehtyäni
minun täytyy kertoa teille,
että olen näyttelijä.
Näyttelen tiettyä osaa.
Näyttelen taikuria, maagikkoa,
velhoa, jos haluatte, oikeaa velhoa.
Jos joku tulisi tähän lavalle
ja väittäisi olevansa
muinainen Tanskan prinssi Hamlet,
loukkaantuisitte
ja ihan syystäkin.
Miksi kukaan olettaisi, että uskoisitte
jotain niin eriskummallista?
Mutta on olemassa
hyvin suuri määrä ihmisiä,
jotka kertovat,
että heillä on psyykkisiä, maagisia voimia,
että he voivat ennustaa tulevaisuutta,
että he voivat ottaa yhteyden kuolleisiin.
He myös kertovat
myyvänsä teille astrologiaa
tai muita povaamismenetelmiä.
He mielellään myyvät teille sellaista.
He sanovat myös,
että he voivat tehdä teille ikiliikkujia
ja vapaaenergialaitteita.
He väittävät olevansa meedioita
tai selvännäkijöitä, mitä vain.
Yksi asia, mikä on tehnyt ison paluun
aivan äskettäin,
on bisnes, jossa
puhutaan kuolleille.
Minun yksinkertaisessa mielessäni
kuoleman käsitteeseen kuuluu
kyvyttömyys kommunikointiin.
Saatatte olla samaa mieltä.
Mutta nämä ihmiset kertovat, että
he eivät vain kommunikoi kuolleiden kanssa
-- Hei vaan --
mutta he myös kuulevat kuolleiden puhuvan,
ja he välittävät tämän tiedon takaisin eläville.
Onkohan se totta?
En usko, koska
tämä alakulttuuri
käyttää täsmälleen samoja kikkoja kuin me taikurit,
täsmälleen samoja,
samoja fyysisiä ja psykologisia menetelmiä.
He ovat tehokkaasti ja perusteellisesti
huijanneet miljoonia ihmisiä ympäri maailman
näiden vahingoksi.
He huijaavat näitä ihmisiä.
Se maksaa paljon rahaa.
Se aiheuttaa henkistä tuskaa.
Miljardeja dollareita käytetään
joka vuosi ympäri maailman
näihin puoskareihin.
Minulla olisi kaksi kysymystä
näille ihmisille,
jos voisin kysyä heiltä.
Ensimmäinen: jos pyydän heitä ottamaan yhteyttä henkiin --
he kuulevat heidät korvansa kautta.
He kuuntelevat henkiä tällä tavoin.
Pyydän ottamaan yhteyden isoäitini henkeen,
koska kuollessaan hänellä oli testamentti
piilotettuna jonnekin. Emme tiedä missä se on.
Kysymme mummolta: "Missä testamentti on?"
Mitä mummo vastaa? "Olen taivaassa ja täällä on ihanaa.
Olen täällä vanhojen ystävieni luona
ja perheeni,
ja kaikkien koiran- ja kissanpentujen, joita minulla oli lapsena.
Rakastan teitä ja olen aina kanssanne.
Hei hei."
Eikä hän vastannut siihen kirottuun kysymykseen.
Missä testamentti on?
Hän olisi helposti voinut sanoa:
"Se on kirjahyllyssä tietosanakirjan takana."
Mutta hän ei sano niin.
Hän ei anna meille mitään hyödyllistä tietoa.
Maksoimme paljon rahaa tästä tiedosta,
emmekä saaneet sitä.
Toinen kysymykseni on melko yksinkertainen.
Kuvitelkaa, että pyydän heitä ottamaan yhteyttä
kuolleen appeni henkeen, esimerkiksi.
Miksi he inttävät
-- muistakaa, he puhuvat hänen korvaansa --
miksi he sanovat: "Nimeni alkaa J:llä tai M:llä?"
Onko tämä jokin peli?
Etsitäänkö tässä jotain?
20 kysymystä? Pikemminkin 120.
Se on julma, ilkeä,
täysin tunteton.. tunteeton
-- olen ok, älkää hätääntykö --
peli, jota nämä ihmiset pelaavat.
He hyväksikäyttävät kokemattomia,
surevia, suojattomia ihmisiä.
Tätä prosessia
kutsutaan 'kylmälukemiseksi'.
[Yhdysvalloissa] on yksi kaveri,
James Van Praagh nimeltään.
Hän on yksi tunnetuimmista alan harjoittajista.
John Edward, Sylvia Browne
ja Rosemary Altea ovat muita toimijoita.
Heitä on satoja ympäri maailman, mutta tässä maassa
James Van Praagh on suuri.
Mitä hän tekee? Hän kertoo,
miten kuollut kuoli --
ne ihmiset siis, joiden kanssa hän keskustelee korvansa välityksellä.
Usein hän sanoo:
"Hän kertoo minulle, että ennen kuolemaansa
hänellä oli vaikeuksia hengittää."
Hei, sitähän kuoleminen nimenomaan on.
(Naurua)
Sitä lopettaa hengittämisen, ja kuolee.
Yksinkertaista.
Ja tämän tiedon he haluavat kertoa takaisin meille?
En usko.
Nämä ihmiset tekevät hurjia arvauksia, tyyliin:
"Miksi saan sanan sähkö?"
"Hän sanoo minulle 'sähkö'."
"Oliko hän sähköasentaja?" Ei.
"Käyttikö hän partakonetta?" Ei.
Se on hakuammuntaa tällaisilla kysymyksillä.
Näin he toimivat.
Ihmiset usein kysyvät meiltä
James Randi Educational Foundationissa,
he soittavat ja kysyvät: "Miksi olet niin huolestunut tästä?
Eikö se ole vain hauskaa?"
Ei, se ei ole hauskaa. Se on julma farssi.
Se saattaa antaa tietyn määrän lohtua,
mutta se lohtu kestää
vain noin 20 minuuttia.
Sitten ihmiset katsovat peiliin ja sanovat:
"Maksoin juuri paljon rahaa tästä.
Ja mitä hän sanoi minulle? 'Rakastan sinua!'"
He aina sanovat niin.
He eivät saa mitään tietoa,
he eivät saa mitään vastinetta rahoilleen.
Sylvia Browne on iso tekijä.
Kutsumme häntä nimellä "Kynnet".
Sylvia Browne -- kiitos --
hän on suuri tekijä
tällä alalla juuri nyt.
Sylvia Browne -- havainnollistaakseni asiaa --
hän saa itse asiassa 700 dollaria
jokaisesta 20 minuutin lukemisesta puhelimessa.
Hänen ei tarvitse edes mennä paikalle.
Ja pitää odottaa jopa kaksi vuotta, koska
hän on varattu niin pitkälle etukäteen.
Ensin maksetaan luottokortilla,
sitten hän soittaa joskus
seuraavan kahden vuoden aikana.
"Hei, tämä on Sylvia Browne."
Hänet tunnistaa heti.
Montel Williams on älykäs mies.
Tunnemme hänet televisiosta.
Hyvin koulutettu. Fiksu.
Hän tietää, mitä Sylvia Browne tekee,
mutta hän ei välitä hittojakaan.
Hän ei vain välitä.
Koska mainostajat rakastavat sitä,
ja siksi hän pitää Brownen
televisiojulkisuudessa jatkuvasti.
Mitä Sylvia Browne antaa 700 dollarista?
Ensinnäkin, hän antaa suojelusenkelien nimiä.
Miten selviäisimmekään ilman niitä?
Hän antaa henkilön nimiä edellisissä elämissä,
kuka asiakas oli edellisissä elämissään.
Häh?
Osoittautuu, että naiset,
joita hän kylmälukee,
olivat kaikki babylonialaisia prinsessoja tai vastaavaa.
Miehet olivat kreikkalaisia sotureita,
jotka taistelivat Agamemnonin kanssa.
Mitään ei koskaan sanota
lontoolaisesta 14-vuotiaasta kengänkiillottajasta,
joka kuoli keuhkotautiin.
Häntä ei kannata tuoda takaisin selvästikään.
Outo juttu, jonka olette saattaneet huomata,
kun näkee näitä ihmisiä televisiossa --
he eivät koskaan kutsu ketään takaisin helvetistä.
Kaikki tulevat takaisin taivaasta, mutta eivät koskaan helvetistä.
Jos he kutsuvat ketään ystävistäni,
he eivät tule... No ymmärrätte kyllä.
(Naurua)
Sylvia Browne on poikkeus,
yhdellä tavalla, koska
James Randi Educational Foundation, säätiöni,
tarjoaa miljoonan dollarin palkkion arvopapereina.
Helppo saavuttaa.
Pitää vain osoittaa paranormaali, okkultistinen,
tai yliluonnollinen tapahtuma
valvotuissa olosuhteissa.
On helppoa voittaa miljoona dollaria.
Sylvia Browne on poikkeus, koska
hän on ainoa ammattimainen psyykikko,
koko maailmassa,
joka on hyväksynyt haasteemme.
Hän hyväksyi sen Larry King Live showssa CNN:llä
kuusi ja puoli vuotta sitten.
Emmekä ole kuulleet hänestä sittemmin. Kummallista.
Hän sanoi, ettei osannut ottaa minuun yhteyttä.
Häh?
Ammattimeedio, joka puhuu kuolleille
eikä saa minuun yhteyttä?
(Naurua)
Olen elossa, kuten näette.
Tai ainakin melkolailla.
Nyt hän sanoo, ettei halunnut ottaa minuun yhteyttä,
koska olen jumalaton ihminen.
Yksi syy lisää ottaa ne miljoona dollaria,
eikö niin, Sylvia?
Nämä ihmiset täytyy pysäyttää, vakavasti puhuen,
koska tämä on julma farssi.
Säätiöömme tulee ihmisiä kaiken aikaa.
He ovat hukassa taloudellisesti ja henkisesti,
koska he antoivat rahansa ja uskonsa
näille ihmisille.
Söin muutaman pillerin aiemmin.
Selitän miksi.
Homeopatia. Mitä se on?
Olette kuulleet siitä.
Se on vaihtoehtoinen hoitomuoto.
Homeopatia itseasiassa -- tämä on sitä.
Tämä on Calms Forte,
32 unitablettia -- joista unohdin kertoa.
Nielaisin juuri
kuuden ja puolen päivän annoksen unilääkettä.
(Naurua)
Sen on oltava kuolettava annos.
Tässä takana sanotaan:
"Yliannostustapauksessa
ottakaa yhteys myrkytyskeskukseen välittömästi",
ja antaa 800-alkuisen numeron.
Älkää hätääntykö. Minulle ei käy kuinkaan.
En tarvitse sitä,
koska olen tehnyt tämän teon
eri tilaisuuksissa ympäri maailmaa
viimeisten kahdeksan tai 10 vuoden aikana --
ottanut tappavia annoksia homeopaattisia unilääkkeitä.
Mikseivät ne vaikuta minuun?
(Naurua)
(Aplodeja)
Vastaus saattaa yllättää.
Mitä on homeopatia?
Siinä toimiva lääke
laimennetaan
Avogadron lukuakin enemmän.
Laimennetaan niin pitkään,
että mitään ei ole jäljellä.
Tämä seuraava juttu ei ole
vain metafora vaan totuus.
Se on täsmälleen sama kuin
yksi 325 milligramman aspirintabletti
heitetään Tahoe-järveen
ja sekoitetaan, tosi isolla kauhalla,
ja odotetaan pari vuotta,
että liuos on homogeeninen.
Sitten kun päänsärky iskee,
otetaan kulaus vettä ja kas niin! Se katoaa.
(Naurua)
Siitä homeopatiassa on kyse.
He väittävät, että -- tästä tulette pitämään --
mitä enemmän lääkettä laimennetaan,
sitä voimakkaampi se on.
Kuulimme kaverista Floridassa.
Kaveri parka oli homeopaattisella lääkityksellä.
Hän kuoli yliannostukseen.
Hän unohti ottaa pillerinsä.
(Naurua)
Miettikääpäs sitä.
Tämä on täysin naurettavaa.
En ymmärrä, miksi uskomme
tähän hölynpölyyn kaikki nämä vuodet.
Niin, tosiaan,
James Randi Educational Foundation
tarjoaa tätä isoa porkkanaa,
mutta tosiasia on, että vaikka kukaan ei ole
ottanut haastettamme vastaan,
voi 'yliluonnollisia' voimia silti olla olemassa.
Voisi olla, ehkä jossain.
Ehkä nämä ihmiset ovat vain tarpeeksi rikkaita.
Sylvia Brownen tapauksessa uskoisin niin ainakin --
700 dollaria 20 minuutin lukemisesta
puhelimen välityksellä.
Se on enemmän kuin mitä lakimiehet tienaavat.
Fantastinen summa rahaa.
Ehkä nämä ihmiset eivät tarvitse sitä miljoonaa dollaria,
mutta voisi kuvitella, että he ottaisivat sen
vain saadakseen minut näyttämään hassulta,
päästäkseen eroon tästä jumalattomasta henkilöstä,
josta Sylvia Browne puhuu koko ajan.
Tälle asialle pitää tehdä jotain.
Haluamme ehdotuksia teiltä,
kuinka ottaa yhteyttä valtion ja osavaltion viranomaisiin,
ja paikallisiin viranomaisiin,
jotta he tekisivät jotain.
Jos saatte selville -- käsittääkseni
tänäänkin täällä puhutaan
AIDS-epidemiasta,
nälkää näkevistä lapsista,
ja saastuneista vesivarannoista.
Ne ovat tärkeitä asioita,
erittäin tärkeitä meille.
Ja niille ongelmille pitää tehdä jotain.
Mutta samaan aikaan...
Kuten Arthur C. Clarke sanoi:
"Ihmismielen mätäneminen."
Koko paranormaaleihin ilmiöihin ja okkultismiin
sekä yliluonnolliseen uskominen --
kaikkeen tähän hölynpölyyn,
tämä keskiaikainen ajattelutapa --
sille pitäisi tehdä jotain,
ja se on koulutuksen tehtävä.
Enimmäkseen, syyllinen tähän
on media.
He tukevat häpeämättä
kaikkea tätä hölynpölyä,
koska se miellyttää mainostajia.
Pohjimmiltaan raha ratkaisee.
Sitä he haluavat.
Meidän todella täytyy tehdä jotain tälle.
Otan mielelläni vastaan ehdotuksianne,
ja käykää mieluusti
kotisivuillamme
-- www.randi.org --
menkää sinne ja katsokaa arkistojamme,
ja alatte ymmärtää
mistä olen puhunut tänään.
Näette meidän tietomme.
Karmeinta on, kun istuu kirjastossa,
ja perhe tulee sinne,
ja kertoo, että äiti antoi pois perheen omaisuuden:
hän myi CD:t rahaksi,
antoi pois osakkeet ja osakekirjat.
Se on surullista kuultavaa,
eikä tämä auttanut heitä tippaakaan
ongelmiensa ratkaisemisessa.
Kyllä. Amerikkalainen mieli voi mädäntyä,
ja ympäri maailmaa näin voi käydä,
jos emme ala ajatella järkevästi näistä asioista.
Olemme tarjonneet porkkanamme,
olemme roikottaneet sitä.
Odotamme psyykikkoa, joka tulee ja nappaa sen.
Saamme heitä paljon,
satoja vuodessa --
kaivonkatsojia ja ihmisiä,
jotka luulevat pystyvänsä puhumaan kuolleille --
mutta he ovat amatöörejä, he eivät osaa arvioida
omia niin kutsuttuja voimiaan.
Ammattilaiset eivät koskaan tule lähellekään meitä,
paitsi Sylvia Browne,
josta kerroin hetki sitten.
Hän hyväksyi ja myöhemmin perui.
Hyvät naiset ja herrat,
minä olen James Randi,
ja minä odotan.
Kiitos.
(Aplodeja)